Keskustelu:Itsenäisyyden Puolesta

message: Tämä artikkeli on hyvin ristiriitainen. Järjestö leimataan "äärioikeistolaiseksi", sitten todetaan, että siihen kuului toimijoita useista puolueista. Nämä henkilöt siis leimataan tuohon kategoriaan.
Järjestön periaateohjelma ja lausumat ovat varmasti tutkijoiden saatavilla.
Samoin lienee löydettävissä tietoja tilaisuuksista ja niiden esiintyjistä sekä puheenvuoroista.
Järjestö ei vastustanut "ystävällisiä suhteita" tai "rauhanpolitiikkaa".
Järjestö kritisoi ja vastusti Neuvostoliiton ylivaltaa Suomen sisä- ja ulkopolitiikkaan.
Samoin Presidentti Kekkosen yksinvaltaisia ja parlamentarismin vastaisia toimia.
Erityisesti järjestö vastusti sanavapauden rajoittamista, mitä nykyisin uskalletaan suomettumiseksi kutsua.
Myös kouluissa ja oppimateriaaleissa esiintynyttä yksipuolista propagandaa arvosteltiin ja vastustettiin.
Kaikki edellä mainitut seikat ovat nykyisin selvitettävissä.
Jäsenet tunsivat myös solidaarisuutta Neuvostoliiton sortamiin kansoihin.
Järjestö itse keskittyi isänmaahan ja sen itsemääräämisoikeuden turvaamiseen.
Nykyinen Wikipedia-artikkeli tuo hyytävän tuulahduksen 70- ja 80-luvuilta.
IPry (keskustelu) 4. heinäkuuta 2015 kello 15.06 (EEST)

message: Voi olla, ettet tiedä, mutta tarkoitetaanko Pohjantähden sveitsiläisellä Vastarintaoppaalla kirjaa Total Resistance? Kuulostaisi todennäköiseltä. --Pottier (keskustelu) 28. lokakuuta 2019 kello 21.40 (EET)
replies: text: Kyllä, kyseessä on ollut teos Der totale Widerstand eli arvatenkin tuo sama kirja. Tässä lähteenä käyttämäni Kimmo Rentolan artikkeli ei mainitse kirjan alkukielistä nimeä (vaikka muuten selostaakin sen suomentamiseen liittynyttä salamyhkäistä tapahtumasarjaa), mutta satun omistamaan myös Raimo Laakian omakustannekirjan Solidarnoscin nousu tuhosi imperiumin – suomalaisen tukiliikkeen pieni historia, jossa on osin muistelmatyyppisiä artikkeleita Puolan solidaarisuusliikkeen suomalaisen tukiliikkeen toiminnasta. Joukossa on Heikki Eskelisen kirjoittama – melkoista uhriutumista täynnä oleva mutta muuten kiinnostava – kuvaus toiminnastaan 1980-luvun alussa. Pohjantähden ja vakoilun Ranskalle Eskelinen jättää mainitsematta, mutta käsittelee Vastarintaoppaan suomennoshanketta muuten parin sivun verran (s. 101–103) ja tulee maininneeksi alkuperäisen nimen. Eskelisen mukaan Suomen viranomaiset takavarikoivat kaikki Vastarintaoppaan suomenkieliset kappaleet eikä hän itse koskaan päässyt näkemään niistä yhtäkään, Rentolan mukaan Riutta olisi ehtinyt jakaa kymmenen kappaletta sadan kappaleen painoksesta ennen vangitsemistaan. Melkoinen keräilyharvinaisuus sen suomennoksen täytyy olla nykyisin. --Risukarhi (keskustelu) 29. lokakuuta 2019 kello 16.18 (EET)
replies: text: : Kiitos mielenkiintoisesta tiedosta. Vastarintaoppaan mainitsee myös Seppo Tiitinen Matti Simolan toimittamassa kirjassa Ratakatu 12 – Suojelupoliisi 1949–2009 mainitsematta sen alkuperäistä nimeä. Siirsin artikkelin nimelle Der totale Widerstand ja lisäsin siihen yhden Maanpuolustuskorkeakoulun lähteen. Ko. lähde on uusintapainos Paavo Ilmolan sissisotateoksesta, ja siinä oli näemmä suomenkielisiä skannauksia tuosta kirjasta. Mainitsemillasi lähteillä voisi asian toki mainita tuossa kirjankin artikkelissa ja wikilinkittää täällä. --Pottier (keskustelu) 29. lokakuuta 2019 kello 17.17 (EET)
replies: text: ::Niin siis Ratakatu 12 -kirjaan on aiheesta kirjoittanut juuri Kimmo Rentola (puhuin vähän harhaanjohtavasti Rentolan "artikkelista", vaikka kyseessä on oikeastaan puolet koko kirjasta käsittävä pääluku). Seppo Tiitinen ei kai ole siihen kirjaan mitään kirjoittanut. Sen sijaan tämän mukaan Tiitinen mainitsisi aiheen muistelmateoksessaan (kaiketi viime vuonna ilmestynyt Tiitinen – vakoilijoita ja veijareita, jota en ole itse lukenut). Yhtä kaikki näiden lähteiden pohjalta suomennoksesta voisi tosiaan kirjoittaa jotain Der totale Widerstand -artikkeliin. Voin vaikka tehdä sen jossain vaiheessa. --Risukarhi (keskustelu) 29. lokakuuta 2019 kello 18.06 (EET)

text: ::Kirjoitin suomennoshankkeesta kappaleen verran asiaa Der totale Widerstand -artikkeliin ja linkitin sinne tästä artikkelista. --Risukarhi (keskustelu) 1. marraskuuta 2019 kello 14.10 (EET)
thread_title:  Vastarintaopas